ԼՂՀ կրթության և գիտության նախարարը հակիրճ ներկայացրեց առաջիկա այն խնդիրները, որոնց հաղորդակից պիտի դառնան շրջանավարտները։ Առջևում ամփոփիչ-ատեստավորման քննություններն են, ինչը կարևոր իրադարձություն է նրանց համար։ <<Ձեզ համար սկսվում է պատասխանատու շրջան, որն անցնելուց հետո պատրաստ պիտի լինեք կատարել հաջորդ քայլերը։ Ուսումնառության տարիներին դուք ձեռք եք բերել գիտելիքների որոշակի պաշար, ու թե ով ինչքանով՝ ինքներդ գիտեք>>,- ասաց նախարարը։ Նրա խոսքերով՝ կրթությունը շարունակական գործընթաց է, որը մարդ իրականացնում է ամբողջ կյանքի ընթացքում։